KOMISSION ASETUS (ETY) N:o 713/87,
annettu 12 päivänä maaliskuuta 1987,
asetuksen (ETY) N:o 2448/77 muuttamisesta markkinoilta vedettyjen appelsiinien jalostusteollisuudelle toimittamisen edellytysten osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se viimeksi on muutettuna asetuksella (ETY) N:o 1351/86(2), ja erityisesti sen 21 artiklan 4 kohdan,
sekä katsoo, että
asetuksen (ETY) N:o 1035/72 21 artiklassa säädetään mahdollisuudesta toimittaa markkinoilta vedettyjä tiettyjen laatuluokkien veriappelsiineja jalostusteollisuudelle,
komission asetuksessa (ETY) N:o 2448/77(3) vahvistetaan Sanguinello- ja Sanguigno-ryhmän lajikkeiden jalostusteollisuudelle myynnin edellytykset; edellä mainittu asetus olisi laajennettava koskemaan teollisuuden käyttämiä Moro- ja Tarocco-lajikkeita; appelsiinimehun markkinatilanne huomioon ottaen ja häiriöiden välttämiseksi yhteisön teollisuuden hankintaketjussa näitä toimenpiteitä olisi kuitenkin sovellettava ainoastaan rajoitettuun määrään appelsiineja ja ainoastaan tietyn ajan, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2448/77 1 artikla seuraavasti:
"1 artikla
Asianomaisen jäsenvaltion nimeämä elin järjestää markkinoilta vedettyjen appelsiinien myynnin jalostusteollisuudelle
- Sanguinello- ja Sanguigno-ryhmään kuuluvien lajikkeiden osalta, ja
- Moro- ja Tarocco-lajikkeiden osalta markkinointivuosien 1986/1987 ja 1987/1988 aikana ja 30 000 tonnin enimmäismäärän osalta markkinointivuotta kohti
joko pysyvän tarjouskilpailumenettelyn tai julkisen huutokaupan perusteella."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä maaliskuuta 1987.